**Ministru kabineta noteikumu projekta** **“Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pagarināt 8.3.2.2. pasākuma “Atbalsts izglītojamo individuālo kompetenču attīstībai” īstenošanas termiņu līdz 2023. gada 31. decembrim, sniedzot atbalstu pilnveidotā vispārējās izglītības satura ieviešanai un COVID-19 krīzes seku mazināšanai izglītības iestādēs, kā arī precizēt atbalsta piešķiršanas nosacījumus. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu.Noteikumu projekts sagatavots pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmas „Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” (turpmāk – 8.3.2.2. pasākums) ietvaros tiek īstenots projekts Nr.8.3.2.2/16/I/001 “Atbalsts izglītojamo individuālo kompetenču attīstībai” (turpmāk – projekts), kur vispārējās izglītības iestādēm ir iespēja īstenot atbalsta pasākumu plānus, dažādojot un pilnveidojot izglītības pakalpojuma piedāvājumu – ieviešot jaunas mācību formas individuālas pieejas attīstībā mācību satura apguvei un ārpusstundu pasākumu veidā.Projekta ieviešana tika paredzēta trīs secīgos posmos – pirmais divu mācību gadu atbalsta periods no 2017.gada 1.septembra līdz 2019.gada 31.maijam, otrais divu mācību gadu atbalsta periods no 2019.gada 1.jūnija līdz 2021.gada 31.maijam un trešais – viena mācību gada – īstenošanas posms no 2021.gada 1.jūnija līdz 2022.gada 31.maijam. Esošā finansējuma ietvaros iespējams pagarināt projekta īstenošanu, nodrošinot trešo atbalsta periodu divu mācību gadu garumā līdz 2023. gada 31. maijam. Atbalsta pagarināšana sniegs iespēju mazināt COVID-19 pandēmijas laikā īstenoto attālināto mācību riskus mācību satura apguvē un individuālo kompetenču attīstībā. Noteikumu projekts paredz precizēt Ministru kabineta 2016. gada 30. augusta noteikumu Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” (turpmāk – MK noteikumi Nr.589) 33.punktu, pagarinot projekta īstenošanas termiņu līdz 2023. gada 31. decembrim. Projekta pagarināšana dos iespēju pašvaldībām sniegt atbalstu izglītojamo individuālo kompetenču attīstībai, ievērojot Izglītības likumā noteikto pilnveidotā mācību satura ieviešanas grafiku, kas noteic, ka līdz 2022./2023.mācību gada beigām pilnveidotais mācību saturs tiek īstenots visās izglītības pakāpēs. Pēc mācību gada noslēguma līdz projekta īstenošanas termiņa beigām projektam būs iespēja izvērtēt pašvaldību īstenotos izglītojamo individuālo kompetenču atbalsta pasākumus un pedagogu profesionālās pilnveides pasākumus, kā arī to ietekmi uz projekta rezultāta rādītāja sasniegšanu.Projekta sadarbības partneri ir pašvaldības, kas atbilstoši MK noteikumiem Nr.589 nodrošina vispārējās izglītības iestāžu iesaisti projektā. Lai nodrošinātu vienlīdzīgas iespējas izglītojamajiem saņemt atbalstu projektā, MK noteikumos Nr.589 tika noteikts, ka atbalstu izglītojamo individuālo kompetenču attīstībā un izglītojamo individuālo kompetenču attīstības pieejamībā nodrošina proporcionāli izglītojamo skaitam vismaz 80 procentos pašvaldību. Atbilstoši pašvaldību plāniem projektā ir iesaistītas 335 vispārējās izglītības iestādes no 116 pašvaldībām (97 procenti no pašvaldību kopskaita). Saskaņā ar 2020. gada 10. jūnijā pieņemto Administratīvo teritoriju un apdzīvoto vietu likumu no 2021. gada 1. jūlija sāks darboties jaunās pašvaldības, kuras būs tajās iekļauto pašvaldību institūciju, finanšu, mantas, tiesību un saistību pārņēmējas, t.i., arī projektā iesaistīto vispārējās izglītības iestāžu saistību pārņēmējas par dalību projektā. Pēc administratīvi teritoriālās reformas tiks veikti grozījumi projekta sadarbības līgumos ar pašvaldībām. Vienlaikus, plānojot projekta trešo atbalsta posmu no 2021. gada 1. jūnija tiek paredzēts, ka turpmāk atbalstu izglītojamo individuālo kompetenču attīstībā un izglītojamo individuālo kompetenču attīstības pieejamībā plānos proporcionāli izglītojamo skaitam projektā iesaistītajās vispārējās izglītības iestādēs. Finansējuma sadalījums trešajā posmā atbilstoši faktiski iesaistīto vispārējās izglītības iestāžu izglītojamo skaitam nodrošinās vienlīdzīgu atbalsta pieejamību, un to neietekmēs administratīvi teritoriālās reformas ietvaros gaidāmās izmaiņas par vispārējās izglītības iestāžu saistību un tiesību pārņemšanu. Projektā šobrīd iesaistītās vispārējās izglītības iestādes teritoriāli aptver visas pašvaldības, kas veidosies pēc 2021. gada 1. jūlija. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar Centrālo finanšu un līgumu aģentūru (turpmāk – CFLA). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – ministriju, sadarbības iestādi – CFLA, projekta finansējuma saņēmēju – Valsts izglītības satura centru (turpmāk – VISC) un tā sadarbības partnerus (pašvaldības). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 3 968 737 | 0 | 3 968 737 | 0 | 3 968 737 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 3 968 737 | 0 | 3 968 737 | 0 | 3 968 737 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 4 669 103 | 0 | 4 669 103 | 0 | 4 669 102 | 0 |
| 2.1. valsts pamatbudžets | 0 | 4 669 103 | 0 | 4 669 103 | 0 | 4 669 102 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -700 366 | 0 | -700 366 | 0 | -700 365 | 0 |
| 3.1. valsts pamatbudžets | 0 | -700 366 | 0 | -700 366 | 0 | -700 365 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | + 700 366 | 0 | +700 366 | 0 | +700 365 | 0 |
| 5. Precizēta finansiālā ietekme | N/a | 0 | N/a | 0 | N/a | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais 8.3.2.2. pasākuma finansējums: 34 145 390 *euro*, tai skaitā Eiropas Sociālā fonda (turpmāk – ESF) finansējums 29 023 581 *euro* un valsts budžeta līdzfinansējums 5 121 809 *euro*. Līdz 2020. gada 31. decembrim apstiprināti maksājumu pieprasījumi par summu 17 347 863 *euro* (tai skaitā ESF finansējums 14 745 684 *euro* un valsts budžeta līdzfinansējums 2 602 179 *euro*), kā arī iesniegts maksājuma pieprasījums par summu 2 790 219 *euro* (tai skaitā ESF finansējums 2 371 686 *euro* un valsts budžeta līdzfinansējums 418 533 *euro*). Atlikušais finansējums ir 14 007 308 *euro* (tai skaitā ESF finansējums 11 906 211 *euro* apmērā un valsts budžeta līdzfinansējums 2 101 097 *euro*), un tā indikatīvais sadalījums 2021., 2022. un 2023.gadam:2021. gadā: kopējais finansējums ir 4 669 103 *euro* (tai skaitā ESF finansējums 3 968 737 *euro* un valsts budžeta līdzfinansējums 700 366 *euro*);2022. gadā: kopējais finansējums ir 4 669 103 *euro* (tai skaitā ESF finansējums 3 968 737 *euro* un valsts budžeta līdzfinansējums 700 366 *euro*);2023. gadā: kopējais finansējums ir 4 669 102 *euro* (tai skaitā ESF 3 968 737 *euro* un valsts budžeta līdzfinansējums 700 365  *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021. g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | Grozījumi konceptuāli tika atbalstīti projekta uzraudzības padomes 2021. gada 15. februāra sēdē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija (pilda atbildīgās iestādes funkcijas), VISC (finansējuma saņēmējs) un CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretārs J.Volberts

K.Grundmane, 67047943

kristine.grundmane@izm.gov.lv